Qezaya Cizîre ya Şirnexî de Komeleya Ziwan û Kulturî ya Birca Belekî bînaya komele de sernewe fîraz kerd. Rêxistina HDPyî ya şaristanî û qeza û xeylêk hemwelatîyî tewrê bernameyî bîyî.
Bername bi qiseykerdişê Hemserekê Komele Cahit Akilî dest pêkerd. Akilî pare kerd ke şarê kurdî ganî wayîrê kulturê xo vejîyo. Akilî vat: ''Ma hêvî kenê ke serra 2023yî do biba wesîleya cuyêka arame û azade.''
Qiseykerdişan ra dima bername bi deyîranê Kolektîfê Awazên Azad û şîîran û govendan qedîya.
